Petras Firlejus (1619)

Petras Firlejus  (? – 1619 m.) – ATR valstybinis ir karinis veikėjas, Zavichosto (1609), Bečo (1613) ir Vojničiaus kaštelionas (1614), Liublino vaivada (1617–1619), Parčevo seniūnas.

 Biografija 
Lenkijos magnatų Firlejų giminės atstovas, herbo „Lewart“ savininkas. Karūnos didžiojo maršalkos ir Krokuvos vaivados Jano Firlejaus (1521–1574) ir Sofijos Boner (m. 1563) sūnus. Broliai – Mikalojus, Janas, Andžejus ir Henrikas.

Auklėjamas buvo savo tėvo kalvinizmo dvasios, 1581 m. išvyko į Padujos universitetą. Būdamas Italijoje perėjo į Romos katalikų tikėjimą.

Grįžęs į tėvynę Petras Firlejus buvo renkamas pasiuntiniu į 1593 ir 1597 m. seimus. 1600 m. dalyvavo Lenkjos armijos vadovaujamos Karūnos didžiojo etmono Jano Zamoiskio žygyje į Moldavijos kunigaikštystę, 1602 m. dalyvavo kare su švedais Lifliandijoje.

1609 metais Petras Firlejus buvo paskirtas Zavichosto kaštelionu, 1613 m. – Bečo kaštelionu, o 1614 m. tapo Vojnicos kaštelionu. 1617 m. Petras Firlejus gavo Liublino vaivados pareigybę, taip pat jam priklausė Parčevo seniūnija.

 Šeima 
Prieš 1599 m. vedė Jadvygą Vlodek (1573–1609), Belzo vaivados Stanislavo Vlodeko ir Elžbietos Zamoiskos dukterį. Vaikai:

 Janas, ksiondzas
 Stanislavas (1600–1634)
 Petras (1601–1650), Kameneco kaštelionas (1649), Terebovlio seniūnas
 Mikalojus (1605–1640), karaliaus rotmistras
 Sofija Firlej (m. prieš 1642), Krokuvos kašteliono ir Karūnos didžiojo etmono Mikalojaus Potockio (1593–1651) žmona.
 Efrosinija Firlej, Liublino taurininko Povilo Lacockio žmona

 Literatūra 
 Polski Słownik Biograficzny (t. 7, s. 17).

 Nuorodos 

Kategorija:Firlejai
Kategorija:Liublino vaivados
Kategorija:Parčevo seniūnai